ಜೀಟಿಗೆ ತುಳು ಸಿನೆಮಾ ಮುಹೂರ್ತ ದಲ್ಲಿ ಜೀಟಿಗೆ ಉರಿಸಿ ಶುಭ ಕೋರಿದ ಶಾಸಕ ಡಾ.ಭರತ್ ಶೆಟ್ಟಿ ಮಂಗಳೂರು,ಅ.07ಹಿ.ಸ: ಲೋಕಕ್ಕೆ ಸಂಕಷ್ಟ ತಂದಿರುವ ಕೊರೊನಾವನ್ನೇ ಮುಖ್ಯ ವಿಷಯವಾಗಿಟ್ಟುಕೊಂಡಿರುವ ತುಳು ಸಿನಿಮಾ ಜೀಟಿಗೆಯ ಮುಹೂರ್ತ ಪೂಜೆಯು ಮಂಗಳೂರಿನ ಪದವಿನಂಗಡಿಯ ಕೊರಗಜ್ಜನ ಗುಡಿಯಲ್ಲಿ ನಡೆಯುತು. ಕೊರೊನಾ ನಿಮಿತ್ತ ಬಹಳ ಚಿಕ್ಕದಾಗಿ ಆಯೋಜಿಸಿದ್ದ ಕಾರ್ಯಕ್ರಮವನ್ನು ಮಂಗಳೂರು ನಗರ ಉತ್ತರ ಶಾಸಕರಾದ ಡಾ. ವೈ ಭರತ್ ಶೆಟ್ಟಿ ಕ್ಯಾಮೆರಾ ಸ್ವಿಚ್ ಆನ್ ಮಾಡಿ, ಜೀಟಿಗೆ ಉರಿಸುವ ಮೂಲಕ ವಿಭಿನ್ನ ರೀತಿಯಲ್ಲಿ ಉದ್ಘಾಟಿಸಿ ಚಿತ್ರಕ್ಕೆ ಶುಭ ಹಾರೈಸಿದರು. ಪ್ರಧಾನ ನಟರಾದ ನವೀನ್ ಡಿ ಪಡೀಲ್, ರಾಜ್ ಬಿ ಶೆಟ್ಟಿ, ರೂಪ ವರ್ಕಾಡಿ, ಪ್ರಕಾಶ್ ತೂಮಿನಾಡು, ಜೆಪಿ ತೂಮಿನಾಡು, ಕ್ಯಾಮೆರಾ ಮ್ಯಾನ್ ವಿಷ್ಣು ಪ್ರಸಾದ್, ಪತ್ರಕರ್ತ ಪ್ರಕಾಶ್ ಪಾಂಡೇಶ್ವರ, ಸಾಹಿತಿ ಶಶಿರಾಜ್ ಕಾವೂರ್, ಸಂಗೀತ ನಿರ್ದೇಶಕ ಮಣಿಕಾಂತ ಕದ್ರಿ, ರಾಷ್ಟ್ರೀಯ ಸ್ವಯಂಸೇವಕ ಸಂಘದ ವಿಶ್ವನಾಥ್ ಭಟ್, ತಿಮ್ಮಪ್ಪ ಮೀಯಪದವಯ, ಧರ್ಮ ಜಾಗರಣ ಮಂಗಳೂರು ವಿಭಾಗ ಸಂಯೋಜಕ, ವಿಭಾಗ ಸಹ ಬೌಧ್ಧಿಕ್ ಪ್ರಮುಖ್ ರಾಷ್ಟ್ರೀಯ ಸ್ವಯಂ ಸೇವಕ ಸಂಘದ ವಿಶ್ವನಾಥ ಮಾಸ್ಟರ್, ನಿರ್ಮಾಪಕ ಅರುಣ್ ರೈ, ನಿರ್ದೇಶಕ ಸಂತೋಷ್ ಮಾಡ, ಭಾಜಪ ಕೇರಳ ಸ್ಟೇಟ್ ಕಮಿಟಿ ಮೆಂಬರ್ ಹರೀಶ್ಚಂದ್ರ ಮಂಜೇಶ್ವರ, ಕಾರ್ಪೋರೇಟರ್ ಸಂಗೀತಾ ಆರ್ ನಾಯಕ್, ಬಿಜೆಪಿ ಮುಖಂಡರಾದ ಸಂದೀಪ್ ಪಚ್ಚನಾಡಿ, ಉಳ್ಳಾಲ ಕಾಂಗ್ರೆಸ್ ಪಕ್ಷದ ನೇತಾರ ಮೋಹನ್ ಮೆಂಡನ್, ಮಂಗಳೂರಿನ ಉದ್ಯಮಿ ಗಣೇಶ್ ಶೆಟ್ಟಿ, ಸುರೇಶ್ ಮಂಜೇಶ್ವರ, ಸಂಗೀತ ನಿರ್ದೇಶಕ ಸ್ಯಾಕ್ಸಾಫೋನ್ ಜಯರಾಮ್, ಸಮಾಜ ಸೇವಕ ಶ್ರೀನಿವಾಸ್ ಮುಂತಾದವರು ಕಾರ್ಯಕ್ರಮದಲ್ಲಿ ಉಪಸ್ಥಿತರಿದ್ದರು.ಹಿಂದುಸ್ಥಾನ್ ಸಮಾಚಾರಸು.ಕುಎಂ.ಎಸ್ಯ.ಮ